stanford-oval/wikipedia huggingface dataset:
Hästö (Särkisalo)

Hästö on kylä Salon kaupungin Särkisalossa. Hästö sijaitsee meren rannalla Laukaanlahden ja Ervastonlahden välisellä niemellä.
Hästö kuuluu Särkisalon mantereen puoleisiin alueisiin. Kyläalueen pohjoisrajalla kulkee Perniönjoki ja alueen itälaidalla on neljän hehtaarin kokoinen Hästönlampi. Hästön ydinalue on peltomaisemaa, mutta kylän eteläosaa hallitsevat kallioiset ja metsäiset mäet. Kylän länsi- ja etelärannoilla on paljon kesäasutusta.
Hästön kantatila toimii edelleen maatilana. Tilan päärakennus on 1880-luvulta, mikä tekee siitä yhden Särkisalon vanhimmista rakennuksista. Hästössä on toiminut saha, joka nykyisin toimii pienvenetelakkana.
Tunisian dinaari

Tunisian dinaari (arab. دينار‎‎) on Tunisian rahayksikkö. Sen kansainvälinen valuuttakoodi (ISO 4217) on TND. Se on suljettu valuutta, eli rahaa ei saa kuljettaa ulos maasta ja sitä voi vaihtaa itselleen vain Tunisiassa. Tunisian dinaarin kurssi on kiinteä ja palkkion periminen vaihdosta on kiellettyä. Yksi Tunisian dinaari vastaa n. 0,31:tä euroa. Tunisian dinaari jakautuu 1000 millimiin (arab. ملّيم‎).
Setelit

| Nykyään käytössä olevat setelit> Kuva.Etupuoli | Nykyään käytössä olevat setelit> Kuva.Takapuoli | Nykyään käytössä olevat setelit> Arvo.Arvo | Nykyään käytössä olevat setelit> Pääväri.Pääväri | Nykyään käytössä olevat setelit> Kuvaus. | Nykyään käytössä olevat setelit> Kuvaus. |
| --- | --- | --- | --- | --- | --- |
|  |  | 5 dinaaria | Vihreä | Hannibal |  |
|  |  | 10 dinaaria | Sininen | Ibn Khaldun |  |
|  |  | 20 dinaaria | Purppura | Kheireddine Et-Tounsi |  |
|  |  | 30 dinaaria | Oranssi | Abou el Kacem Chebbi |  |
Aiheesta muualla

Kuvia tai muita tiedostoja aiheesta Tunisian dinaari Wikimedia Commonsissa
Todennäköisyyden aksioomat

Todennäköisyysteoriassa tapahtuman A todennäköisyys  P(A) määritellään yleensä siten, että todennäköisyys P toteuttaa Kolmogorovin aksioomat, jotka ovat saaneet nimensä venäläisen matemaatikon Andrei Kolmogorovin mukaan.
Olkoon kolmikko (Ω, F, P) mitta-avaruus. (Ω, F, P) on todennäköisyysavaruus, jos perusjoukko Ω on epätyhjä joukko, kokoelma F perusjoukon osajoukkoja on sigma-algebra ja todennäköisyys  P:F\rightarrow \mathbb {R}  on mitta ja toteuttaa seuraavat todennäköisyyden aksioomat.
Ensimmäinen aksiooma

Tapahtuman todennäköisyys on positiivinen reaaliluku, tai nolla:
missä  F on tapahtumien joukko ja  A jokin tapahtuma joukossa  F.
Toinen aksiooma

Koko perusjoukon todennäköisyys on yksi:
Kolmas aksiooma

Tätä ehtoa kutsutaan usein täysadditiivisuudeksi tai  \sigma -additiivisuudeksi:
Seurauksia

Aksioomista voidaan johtaa kaikki muut todennäköisyyden laskusäännöt, joista seuraavassa muutamia esimerkkejä.
Todistukset > Monotonisuus ja tyhjän joukon todennäköisyys

Määritellään  E_{1}=A ja  E_{2}=B\backslash A,
missä  \quad A\subseteq B{\text{ ja }}E_{i}=\emptyset  kaikilla  i\geq 3. On helposti nähtävissä, että joukot  E_{i}
ovat pistevieraita ja  E_{1}\cup E_{2}\cup \ldots =B. Siten kolmannesta aksioomasta saamme
Yhtälön vasen puoli muodostuu epänegatiivisista luvuista, joiden summa on  P(B), joka on äärellinen. Tästä seuraa suoraan monotonisuus  P(A)\leq P(B). Tyhjän joukon todennäköisyys  P(\emptyset )=0 voidaan todistaa asettamalla lisäksi vastaväite: jos  P(\emptyset )=a niin yhtälön vasen puoli saa vähintään arvon
Jos  a>0, saadaan ristiriita, sillä tällöin yhtälön vasen puoli olisi ääretön, eikä  P(B), joka on äärellinen. Siis  a=0 ja  P(\emptyset )=0.
Todistukset > Todennäköisyys on normeerattu mitta

Ensimmäisen aksiooman nojalla
Kirjallisuutta

Pekka Tuominen: Todennäköisyyslaskenta I. Limes ry (2007).
Kolmogorov: Foundations of the Theory of Probability, (1933).
Turenne (Corrèze)

Turenne
Turenne on Ranskan kunta Uuden-Akvitanian alueella Corrèzen departementissa. Kunnan asukasluku vuonna 2014 oli 822. Turenne kuuluu departementissaan Saint-Pantaléon-de-Larchen kantoniin Brive-la-Gaillarden arrondissementissa.
Turenne kuuluu kauneimpien ranskalaiskylien järjestöön Les Plus Beaux Villages de France.
Aiheesta muualla

Kuvia tai muita tiedostoja aiheesta Turenne (Corrèze) Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: fr:Turenne (Corrèze)
Käännös suomeksi
TuusKiekko

| TuusKiekko |
| --- | --- |

Perustettu:  1985
Kaupunki:  Tuusula, Suomi
Kotiareena:  Tuusulan jäähalli
– kapasiteetti:  1 200
Sarjataso:  II-divisioona
Värit:                
Infobox OKVirheellinen NIMI-arvo: 
TuusKiekko on 1985 perustettu tuusulalainen jääkiekkoseura, joka pelaa Suomen neljänneksi korkeimmalla sarjatasolla II-divisioonassa. Joukkue pelaa kotiottelunsa Tuusulan jäähallissa Hyrylässä.
Junioritoiminnan hoitaa TuusKiekon yhteistyöseura, vuonna 1998 perustettu Tuusulan Juniorikiekko. Molemmat seurat käyttävät yhteistä TuusKi-nimeä.  TuusKiekolla on yhteistyösopimus Mestiksessä pelaavan Kiekko-Vantaan kanssa .
Kaudella 2017–2018 TuusKi perustettiin uudelleen ja aloitti toimintansa III-divisioonassa.
Nykyinen joukkue

(Tilanne 15. huhtikuuta 2018)
| Maalivahdit> Numero | Maalivahdit>  | Maalivahdit> Pelaaja | Maalivahdit> Hanskakäsi | Maalivahdit> Sopimus | Maalivahdit> Syntymäpaikka |
| --- | --- | --- | --- | --- | --- |

| 23 |  | Mikael Karttunen | L | 2018 |  |
| 7 |  | Matti Korhonen | L | 2018 | Lappeenranta |
|  |  | Niko Laakso | L | 2018 | Vantaa |
| 30 |  | Janne Laine | L | 2018 | Helsinki |
| 1 |  | Jere Savela | L | 2018 | Vantaa |
| Puolustajat> Numero | Puolustajat>  | Puolustajat> Pelaaja | Puolustajat> Kätisyys | Puolustajat> Sopimus | Puolustajat> Syntymäpaikka |
| --- | --- | --- | --- | --- | --- |

| 62 |  | Otto Haahti | L | 2018 | Helsinki |
| 88 |  | Aleksi Hoivala A | L | 2018 |  |
| 4 |  | Miikka Hukkanen | L | 2011 | Helsinki |
| 19 |  | Veli-Matti Kilpijärvi | R | 2018 | Kuusamo |
| 31 |  | Jere Krok | L | 2018 |  |
| 26 |  | Sami Nylund C | R | 2018 | Vantaa |
| 29 |  | Miika Paakkola | L | 2018 | Riihimäki |
| 2 |  | Oskari Parikka | L | 2018 |  |
| 24 |  | Severi Puotila | L | 2018 |  |
| Hyökkääjät> Numero | Hyökkääjät>  | Hyökkääjät> Pelaaja | Hyökkääjät> Kätisyys | Hyökkääjät> Pelipaikka | Hyökkääjät> Sopimus | Hyökkääjät> Syntymäpaikka |
| --- | --- | --- | --- | --- | --- | --- |

| 35 |  | Jose Etula | L | H | 2018 |  |
| 16 |  | Olli Jokinen | R | H | 2011 | Joutseno |
| 21 |  | Jasu Kansanen | L | H | 2018 |  |
| 32 |  | Jami Kansanen | L | H | 2018 | Tuusula |
| 15 |  | Jerry Lehti | L | H | 2018 |  |
| 10 |  | Ville Mononen | L | H | 2018 |  |
| 20 |  | Juho Nurmi | L | H | 2018 | Järvenpää |
| 11 |  | Kim Nylund | L | H | 2018 | Vantaa |
| 36 |  | Tuomas Oksa | R | H | 2018 |  |
| 35 |  | Niko Rinne | L | H | 2018 |  |
| 91 |  | Jesse Ryynälä | L | H | 2018 | Askola |
| 14 |  | Aleksi Salenius | L | H/P | 2018 | Tuusula |
| 34 |  | Jaani Salo | R | H | 2018 |  |
| 29 |  | Vesa Teperi | L | H | 2018 | Vantaa |
| 18 |  | Joel Vaarala | L | H | 2018 |  |
| 32 |  | Olli Viita | L | H | 2018 | Espoo |
Nykyinen joukkue > Joukkueenjohto

Päävalmentaja: Jan Nylund
Apulaisvalmentaja: Jan Lehti
Joukkueenjohtaja: Raimo Rissanen
MV-valmentaja: Ari Leppänen
Huoltaja: Tommi Puotila
Huoltaja: Jaana Puotila
Aiheesta muualla

TuusKin sivut
UGM-73 Poseidon

| UGM-73A Poseidon C3 |
| --- | --- |

Tyyppi:  SLBM
Valmistushistoria
Valmistusmaa:   Yhdysvallat
Käyttöönotto:  1971
Ohjus
Massa:  29 200 kg
Kantomatka:  14 kärkeä: 4 600 km 10 kärkeä: 5 600+ km
Mitat
Pituus:  10,4 m
Halkaisija:  1,9 m
UGM-73 Poseidon oli yhdysvaltalainen ydinkärjillä varustettu sukellusveneestä laukaistava ballistinen ohjus (SLBM). Se oli toinen yhdysvaltain laivaston SLBM, seuraten UGM-27 Polarista.
Historia

Uuden, pidemmän kantaman Polaris-ohjuksen suunnittelu tehtiin 1960-luvulla. Sen nimeksi tuli UGM-73A Poseidon C3. Ensimmäinen testilaukaisu sukellusveneestä suoritettiin 3. elokuuta 1970. Poseidon otettiin käyttöön 31. maaliskuuta 1971 ja aseisti kaikkiaan 31 Lafayette-, James Madison- ja Benjamin Franklin -luokkien sukellusvenettä. Poseidon korvattiin vuodesta 1979 alkaen Trident-ohjuksilla. Viimeiset poistettiin käytöstä vuonna 1996.
Tekniikka

Jokainen ohjus saattoi kuljettaa enimmillään 14 MIRV-tyyppistä W68-ydinkärkeä Mark 3 -paluulaitteissa. Pidemmän kantaman saavuttamiseksi kymmenen kärjen konfiguraatio oli kuitenkin yleisempi.
Käännös suomeksi
Tukimies

Tukimiehet taklaavat valkopaitaista pallonkantajaa.
Tukimies (engl. Linebacker, lyh. LB) on amerikkalaisessa jalkapallossa eräs  puolustuksen pelipaikka. Puolustusmuodostelman määrittelemät, tavallisimmin kolme tai neljä tukimiestä sijoittuvat kentällä noin 3-4 jaardia aloituslinjan ja puolustuksen linjan taakse.
Muodostelmat

Tukimiesten määrän kentällä määräytyy puolustusstrategian mukaan. Heidän ja puolustuksen linjamiesten määrän mukaan yleensä myös nimetään muodostelmat siten, että puolustuksen linjamiesten määrä ilmoitetaan ensimmäisellä numerolla ja tukimiesten lukumäärä toisella. Yleinen muodostelma on ns. 4–3-puolustus, jossa on neljä linjamiestä ja kolme tukimiestä. Myös 3–4-muodostelma (kolme linjamiestä, neljä tukimiestä) on melko yleisesti käytössä. Usein joukkue käyttää jotain muodostelmista perusmuodostelmanaan, johon sen puolustusstrategia perustuu.
Muita amatööri-, yliopisto- ja ammattilaissarjoissa käytettyjä puolustusmuodostelmia ovat 6–1, 5–2, 4–6, 4–4 ja 3–3. Koska amerikkalaisessa jalkapallossa on aina sekä puolustuksessa että hyökkäyksessä 11 pelaajaa kentällä, laskemalla puolustusmuodostelmien nimissä esiintyvien numeroiden summan voi päätellä myös takapuolustajien määrän.
Muodostelmat > 4–3-puolustus

4–3-muodostelmaa pidetään amerikkalaisen jalkapallon peruspuolustusmuodostelmana. Kolme tukimiestä asettuvat puolustuksen linjan taakse siten, että keskimmäinen heistä on hyökkäyksen linjan sentterin edessä ja kaksi uloimmaista suurin piirtein hyökkäyksen linjan uloimpien miesten (engl. offensive tackle) kohdalla. Uloimmat tukimiehet voidaan vielä nimetä vahvan ja heikon puolen tukimiehiksi riippuen puolustuksen pelikutsusta. Hyökkäyksestä katsottuna vahvan puolen tukimies on samalla puolella kuin sisempi laitahyökkääjä.
Keskimmäinen tukimies (engl. Middle Linebacker, Suomessakin käytetty lyhyt kutsumanimi Mike) on ihannetapauksessa kentän monipuolisin urheilija ja johtohahmo: isokokoinen, varma taklaaja, voimakas mutta myös nopea ja ketterä, hänen tulee olla myös hyvä peliälyltään ja -lukutaidoiltaan.
Ulompi tukimies (engl. Outside Linebacker) on myös urheilullinen pelaaja. Hänen tehtäväkseen jää puolustaa noin kolmannes kentän leveydestä, joten hänen tulisi olla riittävän nopea puolustamaan lyhyitä heittokuvioita sekä riittävän vahva pysäyttämään keskushyökkääjien juoksemat, linjan päästä tapahtuvat kiertopelit. Ulomman tukimiehen tarvitsee harvemmin kohdata vahvoja hyökkäyksen sisempiä linjamiehiä. Ulommat tukimiehet nimetään usein myös joko vahvan tai heikon puolen tukimiehiksi (engl. Strongside Linebacker eli Sam ja Weakside Linebacker eli Will) sen mukaan, kumman puoli muodostelmassa on vahva.
Juoksupeleissä tukimiesten vastuut jakautuvat siten, että puolustuksen linjamiesten sitoessa blokkaavia hyökkäyksen linjamiehiä "Mike" on ensimmäisenä pysäyttämässä keskeltä linjaa tulevat juoksupelit. "Sam" ja "Will" puolestaan toimivat yhdessä linjan uloimpien pelaajien kanssa estäen juoksupelien levittämisen sivurajaa kohti. Heittoa puolustettaessa tehtävät riippuvat valitusta taktiikasta: vaihtoehdot ovat joko mies-miestä-vastaan tai jokin aluepuolustusmalli. Mies-miestä-vastaan pelattavassa puolustuksessa "Sam" ja Will" seuraavat omalle puolelleen ensimmäisenä hyökkäyksen takakentältä heittokuvioon tullutta pelaajaa, eli useimmiten keskushyökkääjää tai sisempää laitahyökkääjää ja "Miken" vastuulla on seuraavana tullut keskushyökkääjä. Aluepuolustuskuvioissa tukimiehillä, kulma- ja takapuolustajilla on oma alueensa, jota he vartioivat.
Muodostelmat > 3-4-puolustus

3–4-puolustus on puolustusmuodostelmana aggressiivisempi kuin 4–3. Sen tarkoituksena on aiheuttaa mahdollisimman paljon sekaannusta hyökkäyksen blokkauskuvioihin ja pelinrakentajan pelinlukuun, koska aloitusmuodostelmasta on vaikea suoraan päätellä kunkin tukimiehen tehtäviä. 3–4-muodostelma on ongelmallinen hyökkäykselle myös siksi, että sen pelaajien on vaikea tunnistaa, mistä päin puolustusmuodostelmaa tukimies yrittää kulloinkin rynnistää hyökkäyksen linjan läpi säkittämään pelinrakentajaa.
Muodostelman kolme puolustuksen linjamiestä ovat tavallisesti kookkaita juoksupuolustajia, joiden tekniikan tulisi korvata nimellinen miesalivoima aloituslinjan tuntumassa (kolme puolustuksen linjamiestä vastaan viisi hyökkäyksen linjamiestä). Puolustuksen linjamiesten koon ja vahvuuden takia hyökkäyksen linja tukeutuukin usein kaksoisblokkaustekniikoihin, joissa kaksi hyökkäyksen linjamiestä blokkaa yhtä puolustuksen linjamiestä. Tärkein puolustuksen linjamies tässä muodostelmassa on engl. Nose Tackle, keskimmäinen puolustuksen linjamies, joka pelaa aina sentteriä ja jompaakumpaa sisempää linjamiestä vastaan.
Koska muodostelmassa on tukimiehiä neljä kappaletta, lähestulkoon aina joku heistä osallistuu puolustuksen linjamiesten lisäksi heittoryntäykseen (engl. blitz). Useimmiten molemmat ulommat tukimiehet osallistuvat sekä heittoryntäyksiin että juoksupuolustamiseen. Joitakin ulompia tukimiehiä voidaan ajoittain roolittaa myös heittopuolustajiksi. 3–4-puolustuksen ulommat tukimiehet ovat kuitenkin lähempänä ulompien puolustuksen linjamiesten (engl. Defensive End) kokoluokkaa ja miltei aina isompia kuin 4–3-puolustuksen tukimiehet.
Hyökkäyksen linjamiehet pyritään aina pitämään erossa sisemmistä tukimiehistä 3–4-puolustuksessa. Tällöin sisempien tukimiesten tehtäväksi jää vapaina miehinä taklata hyökkäyksen linjan läpi juokseva pallonkantaja. Kaksi sisempää tukimiestä voidaan roolittaa myös siten, että kookkaampi sisempi tukimies hoitaa juoksupuolustustehtävät ja pienempi, ketterämpi sisempi tukimies putoaa taaksepäin lyhyiden heittokuvioiden puolustukseen yhdessä takamiesten kanssa.
4–3-puolustusmuodostelma. Kuviossa "WLB" on heikon puolen tukimies, "MLB" keskimmäinen tukimies ja "SLB" on vahvan puolen tukimies.
3–4-puolustusmuodostelma. Kuvassa on kaksi sisempää tukimiestä merkattu tunnuksella "MLB", Middle Linebacker.
Tukimies (51) säkittämässä pelinrakentajaa.
Yhdysvaltain laivaston joukkueen pelaaja Jeremy Chase (49) on esimerkki 3–4-puolustuksessa pelaavasta kookkaasta ulommasta tukimiehestä, jonka pelipaikka muuttuu 4–3-muodostelmaan siirryttäessä puolustuksen linjamieheksi (engl. Defensive End).
Triton (sarjakuvahahmo)

| Triton |
| --- | --- |
 Triton, Epäinhimillisten kuningasperheen jäsen
Luoja(t):  Stan Lee & Jack Kirby
Kustantamo:  Marvel
Ensiesiintyminen:  Fantastic Four #45
Henkilötiedot
Status:  Aktiivinen
Ryhmäsidokset:  Epäinhimilliset
Voimat:  Kyky hengittää veden alla, valtavat fyysiset voimat
Suhteet
Sukulaiset:  Karnak (veli), Musta Salama, Meduusa, Gorgon,  Kristalli, Luna (serkkuja)
Triton on Marvel-kustantamon sarjakuvissa esiintyvä supersankari. Hän kuuluu Epäinhimillisten kuningasperheeseen. Hahmo esiintyi ensimmäisen kerran amerikkalaisessa Fantastic Four -lehden numerossa 45. Tritonin loivat Stan Lee ja Jack Kirby.
Tritonin ensiesiintyminen Suomessa tapahtui Ihmesarjan numerossa 6 (1967).
Historia

Triton on yksi Epäinhimillisten kuningasperheen jäsenistä, Karnakin nuorempi veli.
Triton alistettiin terrageenisumun vaikutukselle vastasyntyneenä kuten useimmat kansastaan. Tämä osaltaan muutti hänet sellaiseksi kuin hän on.
Triton on tummanvihreän suomukerroksen peittämä. Hän pystyy oleskelemaan hyvin pitkiä aikoja veden alla – itse asiassa hänen kehonsa vaatii runsaasti vettä hiukan samalla tavoin kuin Namorin.
Triton on yhtä uskollinen Mustalle Salamalle kuin muutkin kuninkaallisen perheen jäsenet.
Voimat ja varusteet

Tritonilla on suuret ruumiilliset voimat; hän pystyy nostamaan noin viitisen tonnia ja on mm. kerran lävistänyt sukellusveneen painerungon nyrkiniskulla.
Ultimate Triton

Ultimate Marvel-jatkumossa Triton omaa melko samanlaisen ulkoasun ja voimat mitä normaalijatkumonkin sarjakuvissa.
Triton muissa medioissa > Televisio

Triton esiintyi vuonna 1994 tuotetussa Ihmenelosten animaatiosarjassa. Hahmon osuudet dubbasi Mark Hamill.
Triton esiintyi vuonna 2017 Marvel Cinematic Universeen sijoittuvassa televisiosarjassa Inhumans, näyttelijänään Mike Moh. Sarjan ensimmäisen jakson ”Behold... The Inhumans” alussa Triton on Maassa etsimässä erästä terrigeenisumulle juuri altistunutta epäinhimillistyttöä viedäkseen hänet Attilaan. Tyttö kuitenkin joutuu Maximusille salaa työskentelevien sotilaiden tappamaksi ja Triton pakenee haavoittuneena mereen ja hänen oletettiin kuolleen. Vasta sarjan seitsemännessä jaksossa ”Havoc in the Hidden Land” paljastui, että Triton oli vain lavastanut kuolemansa osana Mustan Salaman suunnitelmaa Maximusin juonittelujen paljastamiseksi. Tritonin seuraava tehtävä oli napata Maximus, jotta Musta Salama voisi tappaa tämän.
Triton muissa medioissa > Videopelit

Triton esiintyy NPC-hahmona Marvel: Ultimate Alliance -videopelissä.
Aiheesta muualla

Marvel-kustantamon kotisivujen osuus Tritonista (englanniksi)
Ippolito Rotoli

Ippolito Rotoli (2. syyskuuta 1914 Sezze Romano – 4. lokakuuta 1977) oli italialainen roomalaiskatolinen arkkipiispa. Hänet vihittiin papiksi 20. kesäkuuta 1937 ja nimitettiin Thibiucan titulaariarkkipiispaksi sekä apostoliseksi pro-nuntiukseksi Koreaan 2. syyskuuta 1967. Piispaksi vihkiminen seurasi 8. joulukuuta. Pääkonsekraattorina toimi Amleto Giovanni Cicognani, jota avustivat Sergio Pignedoli ja Giulio Bianconi.
Rotoli sai 15. marraskuuta 1972 nimityksen apostoliseksi pro-nuntiukseksi Etiopiaan ja 10. tammikuuta 1974 Japaniin.
Työttömyyskassa Finka

Työttömyyskassa Finka (aikaisemmin Työttömyyskassa Nomit, alkujaan Merkonomien työttömyyskassa) on koulutuspohjainen palkansaajakassa, joka tarjoaa ammattiliittoihin sitoutumatonta, riippumatonta työttömyysturvaa.
Jäsenyys

Työttömyyskassa Nomitiin voi liittyä liittymishetkellä työssä oleva palkansaaja, joka ei ole täyttänyt 68 vuotta ja joka
on suorittanut toisen asteen tai ylemmän tutkinnon tai
työskentelee toimituksellisessa työssä tai ohjelmatyössä tai
työskentelee esittävän taiteen alalla esimerkiksi muusikkona, laulajana tai näyttelijänä tai
työskentelee edellä mainittujen alojen opettajana tai
työskentelee edellä mainittujen alojen järjestöissä tai muissa organisaatioissa tai
opiskelee johonkin edellä mainituista tutkinnoista tai aloista
Kassalla on kalenterivuosittainen jäsenmaksu, jonka määrän Finanssivalvonta vahvistaa vuosittain. Vuoden 2014 jäsenmaksu oli 138 €/vuosi ja vuonna 2020 se oli 159 €/vuosi. Jäasemaksu ei riipu jäsenen ansiotasosta.
Työttömyyskassan toimintaan ei kuulu juridinen työsuhdeneuvonta eikä työttömyyskassa neuvottele alojen työehdoista jäsenistönsä puolesta. Halutessaan jäsen voi lisäksi liittyä ammattiliittoon, joka tarjoaa kyseisiä palveluja. Työttömyyskassa Nomit maksaa jäsenilleen ansiosidonnaisen päivärahan lisäksi vuorottelukorvausta.
Historia

”Toive työttömyyskassan perustamisesta tuli sekä Merkonomiliiton että ihmisten puolelta. Oma kassa oli merkonomeille tärkeä asia. Harvoin jouduttiin asioista kassan hallituksessa äänestämään, oltiin aina samoilla linjoilla”. Näin kertoi perustajajäsen ja kassan hallituksen puheenjohtaja Väinö J. Tuominen perustamisajasta.
Työttömyyskassa Nomit, entinen Merkonomien Työttömyyskassa, on palvellut jäsenistöään jo yli neljänkymmenen vuoden ajan. Merkonomiliitto perusti valtakunnallisesti toimivan kassan vuonna 1968 palvelemaan ja turvaamaan jäsenistönsä arkea.
Kassan toiminta alkoi vuonna 1968 ja ensimmäiset avustukset maksettiin vuoden 1969 aikana. Kassan toiminnan alkuvuosina merkonomien kuten muidenkin toimihenkilöryhmien työttömyys oli verraten yleistä. Kassan jäseniksi pääsivät alkuvuosikymmeninä kaikki 17 vuotta täyttäneet merkonomin tutkinnon suorittaneet ja palkkatyössä olevat Suomen kansalaiset. Kassan perustehtävä oli päivä- sekä matkustusavustus, joka pohjautui vapaaehtoiseen työttömyysvakuutukseen. Ensimmäisen toimintavuoden jälkeen kassaan kuului 801 jäsentä. Jäsenmaksua maksettiin viisi markkaa koko vuodelta vuonna 1968. Nykyään Työttömyyskassa Nomitin jäsenmäärä on noin 20 000. Ansiotason kehittyessä ja työttömyyskassan maksamien avustusten kasvaessa vuosijäsenmaksu on kohonnut pikkuhiljaa. Vuonna 2020 kassan vuosijäsenmaksu on 159 euroa riippumatta jäsenen ansiotasosta.
Ennen ansiosidonnaista työttömyyspäivärahajärjestelmää työttömille maksettiin yhtäläinen päiväraha. Vuonna 1968 sosiaaliministeriön työttömyyskassoille antaman ohjeen mukaan työttömälle maksettiin 10 tai 13 markkaa päivältä. Mikäli työttömällä oli kotona huollettavia lapsia tai vanhempia elätettävänä maksettiin hänelle 16,50 markkaa päivältä. Töistä kieltäytyminen oli jo 1960-luvulla este päivärahan maksamiselle. Neljä vuosikymmentä ei ole poistanut edellä mainittua pääsääntöä, vaikka työttömyyskassojen toiminta on muuten muuttunut merkittävästi. Nykyään kassa tarjoaa jäsenilleen mahdollisuuden vuorottelukorvaukseen sekä ansiosidonnaiseen työttömyyspäivärahaan. Aiemmasta poiketen voivat myös palkkatyössä olevat opiskelijat liittyä kassan jäseniksi.
Perinteikäs Merkonomien Työttömyyskassa vaihtoi nimensä joulukuussa 2007 Työttömyyskassa Nomitiksi. Nimenmuutos perustui opetusministeriön vuonna 2004 päättämiin koulutusala-, opintoala- ja koulutusasteluokituksen muutoksiin. Työttömyyskassa Nomit ja Jet Työttömyyskassa sulautuivat 1. tammikuuta 2014 alkaen. Kassan toiminta jatkui työttömyyskassa Finka nimellä.
Aiheesta muualla

Finka-kassan kotisivut
Työttömyyskassa Nomit, arkistoitu kotisivu
Työttömyyskassa (Arkistoitu – Internet Archive)
Tiedote-Työttömyyskassa Nomit - koulutuspohjainen yleiskassa - avautuu kaikille palkansaajille[vanhentunut linkki]
Twist and Shout

The Top Notesin single.
Twist and Shout on alun perin The Top Notes -yhtyeen vuonna 1961 levyttämä rock n'roll kappale, jonka kirjoittivat ja sävelsivät Phil Medley ja Bert Russell. The Isley Brothersien julkaisema versio nousi listojen kärkeen vuonna 1962. Myös The Mamas and the Papas on levyttänyt laulun muokattuna hitaaksi balladiksi.
The Beatlesin versio

| ”Twist and Shout” The Beatles |
| --- | --- | --- |

Singlen tiedot
 Albumilta: Introducing... The Beatles
 B-puoli: ”There’s a Place”
 Julkaistu: 2. maaliskuuta 1964
 Formaatti: 7" vinyyli
 Tekijä(t): Phil Medley, Bert Russell
 Tuottaja(t): George Martin
 Tyylilaji: rock and roll, beat
 Kesto: 02.33
 Levy-yhtiö: Tollie Records
The Beatlesin muut singlet
| ”I Want to Hold Your Hand” 1963 | ”Twist and Shout” 1964 | ”Can’t Buy Me Love”” 1964 |
Vuonna 1964 The Beatles julkaisi siitä cover-singlen, joka on mahdollisesti kappaleen tunnetuin versio. The Beatlesin versio julkaistiin Please Please Me -albumilla, joka äänitettiin EMI Studiosissa Lontoossa vuosina 1962–1963. Beatlesin versio julkaistiin singlenä Yhdysvalloissa vuonna 1964.
Tuhat vuotta – sata kirjaa

Tuhat vuotta – sata kirjaa oli Ylen, Suomen Kirjasäätiön ja Kirjakauppaliiton vuosituhannen vaihteessa toteuttama kirjallisuuskampanja, jonka kuluessa televisiossa, radiossa, internetissä ja kirjakaupoissa kautta maan esiteltiin sata suomalaisille lukijoille tärkeää kirjaa.
Kirjalistaa laatineessa työryhmässä olivat mukana kansallisteatterin tiedottaja, filosofian tohtori Paula Havaste, kouluneuvos, äidinkielenopettaja Kirsti Mäkinen, toimittajat Jarmo Papinniemi ja Seppo Puttonen sekä Suomen Kirjasäätiön edustajat Veikko Sonninen ja Kristina Forsström.